Elitedivisionen (fotball)

|Elitedivisionen {{#ifexpr:<8|/|/}}]]
}}
Elitedivisionen er den danske kvinnefotballseriens øverste nivå. Som Toppserien er også Elitedivisionen semi-profesjonell. Ligaen har også gått under navnet 3F-ligaen etter at fagforbundet med samme navn ble hovedsponsor for både serien og cupen (det vil si DBUs Landspokalturnering for kvinder). Første sesong med det nye navnet var 2005/06-sesongen.

UEFA-ranking (2023)
UEFA-rangering foran 2023/24-sesongen.

Historie
Danmark var riktignok tidlig ute med kvinnefotball, og det første danske mesterskap i fotball for kvinner ble avviklet i 1973. Imidlertid var ligafotball introdusert først i 1994.

Forhistorie
Ellen Becker var en dansk gymnastikklærer som etter et opphold i England bestemte seg for å danne en klubb i Fredericia. Englandsoppholdet kan ha vært inspirert av British Ladies football team, som dukket opp noen år tidligere. På tross av at Beckers lag fikk konkurranse fra en klubb i Odense, opplevde Becker det som problematisk «at drive sport i gymnastik- og fodboldsdragt udendørs». Således ble dette forsøket relativt kortlivet. 

Imidlertid var det gjort et nytt forsøk i 1959. Sykepleierne ved Centralsygehuset i Slagelse spilte fotball, delvis som veldedighet, i pausen mellom to omganger i en herreklubbkamp. Ukebladet Feminas utsendte reporter til kampen, Alf Mørkeberg, ble begeistret for det han så, og uttalte: «Så morsomt og afvekslende, at Feminas medarbejder blev klar over, at kvindefotbold har en fremtid for sig herhjemme». Som resultat av dette og økende interesse, skapte ukebladet en pokalturnering, og dannet selv laget BK Femina. Laget fikk i begynnelsen gode betingelser i form av økonomi, trenere og oppmerksomhet fra ukebladet, men fra 1962 dalte interessen fra ukebladet og andre medier. Et år senere ble Dansk Kvindelig Fodbold Union (DKBU) dannet og var den ledende organisasjonen fram til DBU motvillig tok over organisering av kvinnefotball.

I 1968 deltok BK Femina på Danmarks vegne i en turnering i Tsjekkoslovakia. Billed Bladet fulgte dem og lagde artikler som kan kategoriseres som patroniserende, der utseende kom foran resultater. Imidlertid gjorde Femina det så godt at de ble invitert videre til Europa, der de var med i en cup som ble kalt Europacupen. Femina kom til finalen, men tapte for Italia. Resultatet ga økt interesse, og Faxe bryggeri sponset landslaget i et uoffisielt verdensmesterskap i 1970 i Mexico. Femina møtte igjen Italia i finalen foran 50 000 tilskuere, og denne gangen vant Femina.

På tross av dette nektet DBU å involvere kvinnefotball i sin organisasjon. Rekrutteringen til DKBUs mesterskap var imidlertid så stor at over 200 lag ble meldt på, og det ble stor grobunn for rekruttering av spillere til et nytt landslagseventyr i Mexico, som arrangerte det andre uoffisielle mesterskap allerede i 1971. Denne gangen spilte Danmark i finalen mot Mexico, og de vant 3-0 foran omtrent 100 000 tilskuere. Den økonomiske suksessen som europacupen og verdensmesterskapene hadde, var delvis en grunn til at DBU nok engang takket nei til å ta med kvinnefotball, og det måtte press til fra UEFA for at de etter hvert skulle inkludere kvinnefotball. I 1972 ble fotball for kvinner også med i DBU.

Dansk mesterskap
I 1973 startet dansk mesterskap, og serien var i begynnelsen sterkt dominert av lag fra København og Ribe. Sistnevnte vant fem av de første åtte sesongene, mens de tre siste, i 1975, 1977 og 1980, ble vunnet av Feminina. Deretter tok B 1909 og HEI Århus over på 1980-tallet. Særlig HEI Århus hadde en imponerende periode, der de vant serien i seks sesonger, fra 1986 til 1991. Imidlertid tok Fortuna Hjørring over da serien gikk over til å bli Eliteserien.

Fra og med stiftelsen av Eliteserien til og med sesongen 2005/06 var det åtte lag som møttes tre ganger, og vinneren ble kåret etter sedvanlig tabellvis, mens dårligste lag rykket ned og det nest dårligste spilte kvalifisering. Etter en overgang i 2007/08 med ti lag, der de to nederste lagene rykket rett ned og de fire øverste spilte en sluttspillsrunde der de møtte hverandre to ganger, ble det fra og med 2008/09-sesongen slik at sluttspillrunden ble beholdt, mens det også ble dannet en nedrykkspulje der alle lag møtte hverandre én gang. I begge puljene er det slik at poengene fra den vanlige sesongen deles på to og tas med i sluttspillet. Ved oddetall rundes det opp.

Elitedivisionen har i hovedsak vært dominert av Brøndby og Fortuna Hjørring, de to eneste lagene som har kommet videre til Mesterligaen i fotball for kvinner. Fortuna Hjørring har til og med kommet til finalen i mesterskapet, som er en av grunnene til at Elitedivisionen rangerer så høyt at de danske lagene er seedet, og dermed får ha med to lag i mesterskapet.

Vinnere av det danske mesterskap i fotball for kvinner

 1973:  Ribe
 1974:  Ribe
 1975:  Femina
 1976:  Ribe
 1977:  Femina
 1978:  Ribe
 1979:  Ribe
 1980:  Femina
 1981:  B 1909
 1982:  HEI Århus
 1983:  B 1909
 1984:  HEI Århus
 1985:  B 1909
 1986:  HEI Århus
 1987:  HEI Århus
 1988:  HEI Århus
 1989:  HEI Århus
 1990:  HEI Århus
 1991:  HEI Århus
 1992:  B 1909
 1993:  B 1909
 1994:  Fortuna Hjørring
 1995:  Fortuna Hjørring
 1996:  Fortuna Hjørring
 1996–97:  HEI Århus
 1997–98:  HEI Århus
 1998–99:  Fortuna Hjørring
 1999–00:  Odense
 2000–01:  Odense
 2001–02:  Fortuna Hjørring
 2002–03:  Brøndby
 2003–04:  Brøndby
 2004–05:  Brøndby
 2005–06:  Brøndby
 2006–07:  Brøndby
 2007–08:  Brøndby
 2008–09:  Fortuna Hjørring
 2009–10: Fortuna Hjørring
 2010–11: Brøndby
 2011–12: Brøndby
 2012–13: Brøndby
 2013–14: Fortuna Hjørring
 2014–15: Brøndby
 2015–16: Fortuna Hjørring
 2016–17: Brøndby
 2017–18: Fortuna Hjørring
 2018–19: Brøndby
 2019–20: Fortuna Hjørring
 2020–21: Køge
 2021–22: Køge
 2022–23: Køge

Antall seriemesterskap
Oppdatert etter 2022–23.

Referanser 

Nasjonale toppdivisjoner i fotball for kvinner
Fotballturneringer i Danmark